Public procurement notice: Contract Award Notice
Published: 2025-05-13
Buyer: АГЕНЦИЯ "ПЪТНА ИНФРАСТРУКТУРА"
Country: BG
Region: BG411
Contract type: Services
Procedure: Open procedure
CPV classification: 71521000: Construction-site supervision services
Estimated value: 304290 BGN
Award criteria: price

Technical requirements: Предмет на настоящата обществена поръчка е определяне на изпълнител на консултантска услуга във връзка с изграждането на 2 обекта от републиканската пътна мрежа, засегнати от геодинамични процеси и явление по 2 (две) обособени позиции:
Обособена позиция № 1: Обект: Трайно укрепване на проявени деформации на пътното платно на републикански път III-9901 „Царево - Варвара -Ахтопол- Синеморец- Резово“ в участъка от км 9+975 до км 10+285;
Обособена позиция № 2: Обект: Трайно укрепване на проявени деформации на пътното платно на републикански път I-9 „Бургас - Маринка - Звездец - о.п. Малко Търново - граница Турция“ в участъка от км 323+026 до км 323+100 ляво преди КПП М. Търново.
            Целта на обществената поръчка е Агенция „Пътна инфраструктура“ да определи изпълнител на консултантска услуга за всяка една обособена позиция и да сключи договор за изготвяне на комплексен доклад за оценка на съответствието с основните изисквания към строежите и технически контрол по част „Конструктивна“, и упражняване строителен надзор по време на строителство на обекта в всяка една от обособените позиции, с оглед извършване на качествено строителство на обектите в съответствие с нормативните изисквания и спазване на договорените срокове.

Предметът на обществената поръчка, за всяка една обособена позиция, включва описание на дейностите по поръчката, както следва:

А) Етап I - Изготвяне на комплексен доклад за оценка на съответствието на инвестиционния проект с основните изисквания към строежите и технически контрол по част „Конструктивна“ на проектната разработка:
Б) Етап II - Упражняване на строителен надзор при изпълнение на строителството в съответствие с изискванията на Закона за устройство на територията (ЗУТ) и подзаконовите нормативни актове.
В) Етап III - Упражняване на строителен надзор по време на отстраняване на проявени дефекти през гаранционните срокове;
Г) Всички останали задължения, необходими за изпълнението на предмета на обществената поръчка и гаранционното поддържане на строежа, посочени в настоящата документация, както и тези, посочени в договора за проектиране и строителство, и законовите разпоредби.
1. Обществената поръчка се възлага въз основа на икономически най - изгодната оферта. Икономически най - изгодната оферта се определя въз основа на критерий за възлагане „най – ниска цена“ по чл. 70, ал. 2, т. 1 от ЗОП.
2. Под „най-ниска цена“ се приема предложена от участник в процедурата най-ниска цена за изпълнение на договора.
Съществуващо положение:
Път III-9901 „Царево – Варвара – Ахтопол – Синеморец – Резово“ е път от републиканската пътна мрежа на територията на област Бургас с важно стратегическо и икономическо значение, в добро техническо и експлоатационно състояние.
Съгласно информацията предоставена от Областно пътно управление Бургас ширина на пътната настилка в обследвания район е 2 х 3,00 м, земни канавки от двете страни, които са обрасли, запълнени и не изпълняват предназначението си.
Участъкът е изпълнен с асфалтова настилка на два пласта, с обща дебелина 10 см. Пътя е в смесен профил, като в ляво представлява стръмен брегови откос със северно изложение, подложен на силно вълново въздействие.
Морският бряг е с височина от 1,5 м до около 10 м, почти вертикален и оголен. На него се разкриват глинести седименти със скални късове в тях.
Липсват защитни брегови съоръжения. От дясно към ската, където се събират повърхностните води от прилежащия към пътя терен и от дясната лента на пътя, има бетонова ригола, която отвежда водите в облицован окоп. В ляво има земен окоп с дължина 80 м. В разглежданият участък няма монтирани ограничителни системи, оградни съоръжения и пътни знаци.
В участък с дължина 110 м, от км 10+000 до км 10+110, разрушаването на морския бряг навлиза постепенно към сушата и на места е достигнало на 8-10 м от ръба на асфалтовата настилка. Височината на свлечения откос на това място е около 8 м. При евентуално прекъсване на пътя няма обходен маршрут.
В разглеждания участък няма признаци на свличане на земни маси. Основните процеси които протичат в този район и са вероятната причина за отнемането на земните маси от откоса са изветрително-денудационни. Склонът е стръмен, скалите са меки (глинести) и тъмни на цвят. Това ги прави уязвими и податливи на атмосферните агенти-температури, вятър и валежи. Изветрелите седименти се разпадат до несвързани фракции с големина на пясък, които се отнасят от повърхностните води и вятъра и се натрупват в петата на откоса под формата на сипеи. възможно е при щормова обстановка част от натрупаните седименти в петата на откоса да се отнемат от морето.
Към настоящия момент, пътят е отворен за движение на моторни превозни средства. Преминаването през засегнатия участък застрашава живота и здравето на хората. Създава се реална опасност от предизвикване на пътни инциденти с преминаващите моторни превозни средства и прекъсване на пътната артерия.
За разглежданият участък е необходимо да се извършат инженерно-геоложки проучвания с цел изясняване на причините за деформациите в участъка, както и подобряване на транспортно-експлоатационните качества и носимоспособност на настилката с оглед осигуряване на условия за безопасно движение на моторни превозни средства и добро отводняване на пътя. Като дълготрайно мероприятие да се предвиди защита на бреговия откос от повърхности води. Инженерно-геоложки и хидрогеоложки изследвания, следва да изяснят по-точно вида на физикогеоложките процеси в участъка: абразионни, изветрително-денудационни и/или други.
За обектът има разработена проектна разработка на фаза Вариантни решения.
Съществуващо положение:
Компрометираният участък между км 319+240 до км 319+320 се намира на републикански път І-9 в землището на гр. Малко Търново, община Малко Търново, област Бургас.
След извършен оглед на място от дружество „Геозащита“ ЕООД – Варна е изготвено становище с писмо наш вх. № 53-00-2650/22.03.2021 год.
По архивни данни в становището е представена следната информация:
Свлачището е регистрирано през 2005 г. по сигнал на община Малко Търново с номер BGS 12.46663-01 в регистъра на свлачищата в Република България. Тогава то е засягало паркинг към пътя в непосредствена близост до ГКПП Малко Търново.
Регистрирано е като потенциално с дължина 15 м и ширина 40 м. Съгласно класификацията на Наредба № 12/03.07.2001г. за проектиране на геозащитни строежи, сгради и съоръжения в свлачищни райони, издадена от МРРБ, свлачището се отнася към I клас (с повърхност над 20 000 м2 и дълбочина над 10 м) и категория А (застрашава път I клас).
Съгласно геоложката карта на България, картен лист Желязково и Къркларели в М 1:100000 районът на ГКПП е изграден от метаморфни скали от Източнотракийска група с юрска възраст - Звездецка свита. Свитата е представена от глинести и алевритово-глинести шисти, кварцитизувани пясъчници и прекристализирали варовици.
В разглеждания участък път I-9 е изпълнен в профил изкоп-насип. В западната (дясната) страна е оформен оголен и стръмен склон с височина около 8,0 м. На него се разкрива геоложкия строеж - изветрели глинести шисти и делувиални червеникави песъчливи глини с мощност 1,0 до 2,0 м. В основата на откоса има ниска 1,0 м стена. Част от стената е затрупана от изтекли по откоса земни маси.

По време на извършения оглед на 16.03.2021 год., „Геозащита“ ЕООД – Варна e направилo следните констатации:
По откоса под път 1-9, непосредствено преди бариерата на ГКПП Малко Търново, ясно личат очертанията на регистрираното през 2005 г. свлачище. Свлачищният отстъп има височина от 3 м до 5 м . По него няма свежи, отворени пукнатини. Затрупан е с листа и клони.
Левият борд (северната граница) е проследим по терена като денивелирана пукнатина, чиято височина, намалява от запад на изток. Пукнатината е запълнена и затревена.
Долната граница на свлачището достига до черен път. Визуално определено разстоянието между двата пътя е между 25 м и 30 м.
В южния край на свлачището, горната му граница отстои на 2,5 м от края на пътните платна, а в северния - на 8 м.
В основата на свлачищния отстъп стоят коловете на оградата. По тяхното положение може да се приеме, че са се придвижили по откоса между 3 и 4 м.
В северния край на свлачищния отстъп се разкрива кръгла зидана шахта. Предназначението и не е изяснено.

По време на проучването следва да изясни произхода и предназначението на шахтата. Необходимо е шахтата да бъде нанесена върху ситуацията по част „Геодезия“ и при необходимост да се съгласува с ведомството което я стопанисва.
Свлачището е проявено по склон с източно изложение и среден наклон 20°, измерен по карта от КАИС.
В свлачището и около него няма видими признаци за активни свлачищни процеси. По асфалта при десния борд има пукнатина, широка до 2 см. Тя е запълнена и вероятно е продължение на свлачищния отстъп.
В непосредствена близост до северния (ляв) борд на свлачището ясно личат следи от концентрирано изтичане на повърхностни води. Оформена е плитка ерозионна форма.
Съгласно установените елементи на свлачището по време на огледа е прието, че свлачището има ширина 45 м и дължина около 25 м (до черния път).

Проучването и проектирането в района на свлачището е необходимо да се извършат съгласно изискванията на Наредба №12 от 03.07.2001 год. за проектиране на геозащитни строежи, сгради и съоръжения в свлачищни райони, издадена от МРРБ, като се спазва процедурата по реда на чл. 96, ал. 3 от Закона за устройство на територията и указателните писма е изх. №03-01-07/21.01.2015 г. и изх. № 03-01-07/24.02.2016 г. на Министъра на регионалното развитие и благоустройството.
За обектът има разработена проектна разработка на фаза Вариантни решения.


Winner: Обединение "Надзор Бургас 2024"
Award value: 304290
Number of bids: 11